CELEX: 32018R0939
Language: da
Date: 2018-06-26 00:00:00
Title: Kommissionens gennemførelsesforordning (EU) 2018/939 af 26. juni 2018 om registrering af visse betegnelser i registret over beskyttede oprindelsesbetegnelser og beskyttede geografiske betegnelser (»Cidre Cotentin«/»Cotentin« (BOB))

3.7.2018   
            
            
               DA
            
            
               Den Europæiske Unions Tidende
            
            
               L 166/3
            
         KOMMISSIONENS GENNEMFØRELSESFORORDNING (EU) 2018/939
   af 26. juni 2018
   om registrering af visse betegnelser i registret over beskyttede oprindelsesbetegnelser og beskyttede geografiske betegnelser (»Cidre Cotentin«/»Cotentin« (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:
   
               (1)
            
            
               I overensstemmelse med artikel 50, stk. 2, litra a), i forordning (EU) nr. 1151/2012 er Frankrigs ansøgning om registrering af betegnelsen »Cidre Cotentin«/»Cotentin« blevet offentliggjort i Den Europæiske Unions Tidende (2).
            
         
               (2)
            
            
               Ved brev af 16. november 2016 meddelte de franske myndigheder Kommissionen, at der var fastsat en overgangsperiode i henhold til artikel 15, stk.4, i forordning (EU) nr. 1151/2012 frem til den 15. november 2026 for landbrugsbedriften med begrænset ansvar (exploitation agricole à responsabilité limitée — EARL) La Vallée des Pommiers, 17, bis hameau Les Mesles, 50340 Bricquebosq, og selskabet med begrænset ansvar (Sarl) Cidrerie Le père Mahieu, 17, bis hameau Les Mesles, 50340 Bricquebosq, der er etableret på deres område, og som opfylder betingelserne i nævnte artikel i medfør af bekendtgørelse af 14. oktober 2016 om den beskyttede oprindelsesbetegnelse »Cidre Cotentin«/»Cotentin«, der blev offentliggjort den 22. oktober 2016 i Journal officiel de la République française (Frankrigs statstidende). Under den nationale indsigelsesprocedure gjorde disse erhvervsdrivende, som lovligt vedvarende har markedsført »Cidre Cotentin«/»Cotentin« i mindst fem år forud for den dato, hvor ansøgningen blev indgivet, indsigelse.
            
         
               (3)
            
            
               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør betegnelsen »Cidre Cotentin«/»Cotentin« derfor registreres —
            
         VEDTAGET DENNE FORORDNING:
   Artikel 1
   Betegnelsen »Cidre Cotentin«/»Cotentin« (BOB) registreres herved.
   Betegnelsen i stk. 1 henviser til et produkt i kategori 1.8 i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Den beskyttelse, der ydes i henhold til artikel 1, er omfattet af den overgangsperiode, som Frankrig har fastsat i medfør af bekendtgørelse af 14. oktober 2016 om den beskyttede oprindelsesbetegnelse »Cidre Cotentin«/»Cotentin«, der blev offentliggjort den 22. oktober 2016 i Journal officiel de la République française (Frankrigs statstidende), i henhold til artikel 15, stk. 4, i forordning (EU) nr. 1151/2012 for de erhvervsdrivende, som opfylder betingelserne i samme artikel.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. juni 2018.
      
         
            På Kommissionens vegne
         
         
            For formanden
         
         Phil HOGAN
         
            Medlem af Kommissionen
         
      
   
   
      (1)  EUT L 343 af 14.12.2012, s. 1.
   
      (2)  EUT C 39 af 2.2.2018, s. 33.
   
      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).